
BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU

· 

Vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.18/2000 privind unele măsuri pentru aprobarea şi implementarea Programului Special de reabilitare a unor zone miniere defavorizate şi a altor zone cu dezechilibre economice şi sociale.

· La întocmirea raportului, comisia a avut în vedere:
· avizul Comisiei pentru pentru administraţie publică, amenajarea teritoriului şi echilibru ecologic;
· avizul Comisiei juridice, de disciplină şi imunităţi;
· avizul Consiliului Legislativ;

· punctul de vedere al Ministerului Industriei şi Resurselor;

· punctul de vedere al Ministerului Dezvoltării şi Prognozei;

· punctul de vedere al Ministerului Apelor şi Protecţiei Mediului;

· punctul de vedere al Ministerului Finanţelor Publice.


În raport de obiectul şi conţinutul său, proiectul de lege face parte din categoria legilor ordinare.


PREŞEDINTE,                                           SECRETAR,

                      István Antal                                              Aurelia Vasile          

RAPORT

asupra proiectului de Lege pentru aprobarea Ordonanţei Guvernului nr.18/2000 privind unele măsuri pentru aprobarea şi implementarea Programului Special de reabilitare a unor zone miniere defavorizate 

şi a altor zone cu dezechilibre economice şi sociale


În conformitate cu prevederile art.89 din Regulamentul Camerei Deputaţilor, Comisia pentru industrii şi servicii  a fost sesizată spre dezbatere în fond cu proiectul de Lege pentru aprobarea Ordonanţei Guvernului nr.18/2000 privind unele măsuri pentru aprobarea şi implementarea Programului Special de reabilitare a unor zone miniere defavorizate şi a altor zone cu dezechilibre economice şi sociale, trimis cu adresa nr.12 din 3 februarie 2000. 



În conformitate cu prevederile art.60 din Regulamentul Camerei Deputaţilor, Comisia pentru industrii şi servicii a examinat proiectul de Lege în şedinţa din 16 mai 2001 şi a hotărât, în unanimitate că acesta nu poate fi acceptat şi propune plenului Camerei Deputaţilor respingerea acestui act normativ pentru următoarele motive:


- prin Ordonanţa Guvernului nr.18/2000 se prevede implementarea Programului special de reabilitare a unor zone cu dezechilibre economice şi sociale prin încredinţare directă a lucrărilor de execuţie Societăţii Comerciale EUROFINANCES SA Vulcan, deşi circumstanţele de utilizare a achiziţiei dintr-o singură sursă, conform prevederilor art.16, lit.j din Ordonanţa Guvernului nr.12/1993, republicată în 1995 cu modificările şi completările ulterioare şi la care face trimitere textul ordonanţei nu sunt precizate printr-o hotărâre a Guvernului aşa cum este prevăzut în articolul respectiv;

- tot societatea comercială EUROFINANCES S.A. Vulcan este abilitată să realizeze implementarea Programului special şi să elaboreze studiile de fezabilitate, ceea ce este de natură să-i creeze societăţii o situaţie de privilegiu care contravine principiilor elementare ale unei economii de piaţă;

- deşi titlul ordonanţei face referire la zone miniere defavorizate şi alte zone cu dezechilibre economice şi sociale, programul special se referă doar la zonele cuprinse în judeţele Gorj şi Vâlcea şi Valea Jiului, cu o arie de aplicabilitate strict limitată specificată în anexa la ordonanţă;

- de asemenea, în Ordonanţa Guvernului nr.18/2000 nu este precizat bugetul necesar pentru măsurile preconizate, iar termenul de 25 ani de realizare a Programului special nu este specific programelor de dezvoltare;

- în plus, prevederile proiectului de Lege trebuie corelate cu Obiectivele Programului de Guvernare, pentru Valea Jiului fiind stabilite o serie de măsuri care vor fi cuprinse în "Strategia de dezvoltare a zonei miniere Valea Jiului".



În raport de obiectul şi conţinutul său, proiectul de lege face parte din categoria legilor ordinare.


PREŞEDINTE,                                           SECRETAR,

                      István Antal                                              Aurelia Vasile
Expert,

Silvia Vlăsceanu

